באתחול אופייני בדרך כלל התוכנה הראשונה שנטענת אינה מכילה את ה-"Image" של מערכת ההפעלה אותה רוצים להעלות, אלא מנהל אתחול קטן, כמו PXELINUX אשר יודע להציג תפריט ואז לטעון את מערכת ההפעלה על ידי הפעלת פעולות שניות של ה-"bootloader".
אליעזר שמחה רבינוביץ
רבי אליעזר שמחה רבינוביץ (תקצ"ב, 1832 - תמוז תרע"א, קיץ 1911) היה רב ליטאי, רבה של סובאלק ולומז'ה.
ביוגרפיה.
נולד בשנת תקצ"ב (1832) בקובנה לרב מנחם מנדל שכיהן כרבה של העיר. בילדותו נחשב ילד פלא וגילה ידענות מופלגת בספרות התורנית, לצד בקיאות בשפות ואלגברה וגאונות בשחמט, הוא הוצג בשל כך בהיותו בן 14 בפני משה מונטיפיורי בעת ביקורו בקובנה בשנת 1846 בדרכו חזרה מפטרבורג ללונדון. בהיותו בן 12 התארס עם שרה גיטל בת הרב לוי יפה מרוגובה וחוה בת רבי יצחק מוולוז'ין, הכלה הייתה בת 11, והחתונה התקיימה לאחר 4 שנים. בשנים שלאחר נישואיו התגורר אצל חמיו ברוגובה.
כבעל השכלה רחבה ושליטה ברוסית ופולנית, לצד ידע רחב ומעמיק בתחום התורני, הייתה דרכו בעולם הרבנות סלולה: הוא התמנה בגיל צעיר מאוד כרבה של רוגובה עיר מגוריו של חותנו, ושנים ספורות לאחר מכן התמנה כרבה של שדובה. במקביל הוצעה לו משרת ר"מ בישיבת וולוז'ין, שהוקמה בידי סב-חמותו רבי חיים מוולוז'ין ובנו רבי יצחק עמד בראשה באותה עת; מסיבה לא ידועה המינוי לא התממש.
בשנת תר"ל (1870) התמנה לכהן כרבה של סובאלק במקומו של הרב שמואל מוהליבר, וכיהן במשרה זו במשך שש שנים.
בשנת תרל"ז (1877) עבר לכהן כרבה של לומז'ה. בעיר זו היה ממייסדי חברת מזהירי שבת שאנשיה היו עוברים בין החנויות ביום שישי ומזכירים לסוחרים שעליהם לסגור את חנויותיהם לפני כניסת השבת. בלומז'ה שרר מתח בינו לבין אחדים מראשי הקהל, המתח החריף במשך השנים ובשלב מסוים הצליחו יריביו לשכנע את מושל העיר לגרש אותו מן העיר. הוא עבר לכהן ברבנות העיירה קלווריה ופתח בהליכים משפטיים בפטרבורג נגד שר הפלך וראש העיר של לומז'ה, זכה במשפט נגדם וקיבל את ביטול צו הגירוש שלו ופיטוריו מרבנות העיר, אך לא רצה לשוב לכהן בה. בקרב יהודי לומז'ה התהלכו אגדות על סופם המר של יריביו.
בשנת תרמ"ח (1888) היה אחד המועמדים למשרת "הרב הכולל" של העיר ניו יורק, לצד רבי יצחק אלחנן ספקטור, אך לבסוף נבחר למשרה זו הרב יעקב יוסף. בחורף תרנ"ד הוצע לו לשוב לכס רבנות העיר סובאלק, הוא בא לסובאלק למסיבת סיום הש"ס שנערכה בעיר באותה תקופה והתכבד לנאום בה, אך למעשה לא יצא מינויו השני לרבנות העיר לפועל.
שנה וחצי לפני פטירתו עזב את משרותיו הרבניות ושב ללומז'ה כאזרח מן המניין. הוא נפטר בחודש תמוז תרע"א בלומז'ה ונקבר בה בהלווייה רבת משתתפים
משפחתו.
לרב אליעזר שמחה רבינוביץ ולאשתו שרה גיטל, נולדו תשעה ילדים:
טרגר
טרגר הוא שם משפחה ממקור גרמני (תעתיקים נפוצים הם Träger, Traeger, Dreger Dräger).
בית העלמין בצפת
עמנואל פאפו
עמנואל פאפו (נולד ב-3 במרץ 1981) הוא כדורגלן עבר גנאי.
קריירה.
פאפו התחיל את הקריירה שלו בליברטי פרופשיונלס. בקיץ חתם במ.ס. אשדוד הישראלית. ב-13 בספטמבר 2003 ערך את הופעת הבכורה שלו בניצחון 0-2 נגד הפועל פתח תקווה. ב-30 בנובמבר 2003 הבקיע את שער הבכורה שלו בתיקו 3-3 נגד הפועל תל אביב בדקה ה-90.
בקיץ חתם בהפועל כפר סבא שעלתה לליגת העל בסיום העונה הקודמת ועזר לה במאבקי ההישרדות בליגת העל. בקיץ חתם בא.א.ק. לרנקה הקפריסאית, בסיום עונת ירד עם הקבוצה לליגה השנייה.
בקיץ חזר לישראל כאשר חתם בהפועל חיפה. לאחר שלא זכה לדקות משחק, בינואר חתם בבית"ר שמשון תל אביב מהליגה הלאומית.
בקיץ חזר לליברטי פרופשיונלס, בה שיחק ארבע עונות בסיומן פרש מכדורגל.
ב-19 באוקטובר 2002 ערך את הופעת הבכורה שלו בנבחרת גאנה נגד פאפו השתתף עם הנבחרת באולימפיאדת אתונה (2004), אך הנבחרת הודחה בשלב הבתים. הוא השתתף עם הנבחרת במונדיאל 2006 שהיה המונדיאל הראשון אליו העפילה לראשונה בתולדותיה באותה שנה, ואף הגיע עימה לשמינית הגמר.
אליעזר רבינוביץ (פירושונים)
חוטמן דרום אמריקאי
הניצ'סק
הניצ'סק (אוקראינית: Генічеськ) היא עיר במחוז חרסון אוקראינה.
הניצ'סק הוקמה על ידי האימפריה הרוסית כמבצר ב-1784. העיר הפכה למרכז מסחרי חשוב, דרכה העבירו מלח מחצי האי קרים צפונה לאוקראינה ורוסיה. בזמן מלחמותיה של האימפריה הרוסית במאה ה-19 הניצ'סק הייתה למרכז לוגיסטי חשוב לצבא הרוסי.
היישוב קיבל מעמד של עיר ב-1903.
העיר נכבשה במהלך הפלישה הרוסית לאוקראינה בפברואר 2022. באפריל 2022 הוצב בה פסלו של ולדימיר לנין.
אנה סואל
אנה סואל (באנגלית: Anna Sewell; 30 במרץ 1820 – 25 באפריל 1878) הייתה סופרת אנגלייה, הידועה בעיקר בשל ספרה, "הסייח השחור".
ביוגרפיה.
סואל נולדה בגרייט ירמות', מחוז נורפוק, אנגליה למשפחה קווייקרית אדוקה. אביה היה אייזיק פיליפ סואל (1793–1879), ואימה, מרי רייט סואל (1798–1884), הייתה סופרת ילדים מצליחה. היה לה אח אחד צעיר ממנה בשם פיליפ. את רוב חינוכה קיבלה בבית. כשהייתה בת 12 עברה משפחתה לגור בסטוק ניואינגטון, שם החלה לראשונה ללמוד בבית ספר. שנתיים מאוחר יותר היא החליקה בדרכה חזרה מבית הספר ושני קרסוליה נפצעו באופן חמור. אביה החל לעבוד בברייטון ב-1836 בתקווה שהאקלים שם יעזור לרפא את אנה. למרות זאת וככל הנראה בגלל חוסר טיפול מתאים בפציעה, אנה מעולם לא הצליחה לעמוד שוב על רגליה ללא קביים ולא הצליחה ללכת כלל. כדי להתנייד ממקום למקום השתמשה לעיתים קרובות בעגלות רתומות לסוסים, שתרמו לאהבתה לסוסים ולדאגתה לטיפול הומני בבעלי חיים. בערך באותו זמן אנה ואימה עזבו את אגודת הידידים כדי להצטרף לכנסייה האנגליקנית. למרות זאת שתיהן המשיכו את פעילותן בחוגים אוונגליסטים.
אמונתה הדתית של אימה באה לידי ביטוי בעיקר בכתיבת ספרי ילדים אוונגליסטיים, אותם עזרה אנה לערוך, אם כי כל בני משפחת סואל, ומשפחתה של מרי סואל - בני משפחת רייט, עסקו בעבודות אחרות רבות וטובות. במהלך חיפושיה אחר אפשרות לשפר את בריאותה באירופה נתקלה סואל במגוון סופרים, אמנים ופילוסופים אליהם לא נחשפה בעברה. עבודתה היחידה של סואל שהתפרסמה הייתה "הסייח השחור" שנכתב בין השנים 1871 עד 1877 לאחר שעברה לאולד קאטון, כפר מחוץ לעיר נוריץ' בנורפוק. בתקופה הזאת מצב בריאותה הידרדר. היא הייתה מרותקת למיטתה לעיתים קרובות והכתיבה הייתה אתגר עבורה. היא הכתיבה את הטקסט לאימה ומ-1876 החלה לכתוב על פיסות נייר שאימה עיבדה לאחר מכן. ב-24 בנובמבר 1877, כשהייתה בת 57, מכרה סואל את הספר להוצאה לאור מקומית בשם "ג'ארולד". אף על פי שהספר נחשב לקלאסיקת ילדים, היא כתבה אותו במקור לאנשים שעבדו עם סוסים. היא אמרה: "מטרה מיוחדת [הייתה] להרבות טוב-לב, סימפתיה וטיפול אוהד בסוסים".
סואל נפטרה ב-25 באפריל 1878 מצהבת או שחפת, חמישה חודשים לאחר שספרה התפרסם, כשהיא זוכה לראות בתחילת הצלחתו. היא נקברה ב-30 באפריל 1878 בבית קברות קווייקרי בלאמאס, סמוך לנורפוק, לא הרחק מנורויץ', שם קיים לוח קיר המנציח את מקום מנוחתה.
מקום הולדתה בצ'רץ' פליין (Church Plain) שבגרייט ירמות' משמש כמוזיאון, ומ-2014 קיים בו גם בית תה.
חוות גלעד
חוות גלעד הוא מאחז ב, הממוקם ליד כביש 60 סמוך לצומת ג'ית וליישוב יצהר וקדומים.
היסטוריה.
ההתנחלות הוקמה על ידי איתי ובת-ציון זר ונערים מההתנחלויות הסמוכות ב-2002. לטענת משפחת זר, בסוף שנות ה-70, משה זר, אביו של איתי זר, רכש את הקרקע עליה ממוקמת ההתנחלות, באמצעות חברת "הר וגיא" שבבעלותו. אולם, שאלת הבעלות על הקרקע אינה מוכרעת ועולה מפעם לפעם בדיונים המשפטיים הסובבים את ההתנחלות וחוקיות הבנייה בשטחה ובשטחים הסובבים אותה.
ההתנחלות הוקמה בשנת 2002 על ידי איתי זר כתגובה לרצח אחיו גלעד זר, שהיה קצין הביטחון של המועצה האזורית שומרון, ליד צומת ג'ית. עם הקמתו, מנתה ההתנחלות 4 משפחות. בשנת 2005 הוקמה בהתנחלות "ישיבת שירו למלך" בראשות הרב מאיר גולדמינץ.
ב-30 באוקטובר 2010 נערך בהתנחלות ביקור רשמי של יושב ראש הכנסת רובי רבלין. ריבלין נפגש עם איתי זר וחברי ועד ההתנחלות. בביקור הביע ריבלין תמיכה בהכשרת ההתנחלות. ביוני 2011, ההתנחלות מנתה 29 משפחות.
בתחילת 2014, לאור הבנה בין המתנחלים לבין שר הביטחון בוגי יעלון הסכימו תושבי ההתנחלות לפנות ארבעה מבנים ובתמורה הבטיח שר הביטחון לאשרר את חוקיות ההתנחלות. לאחר הבנה זו אכן פונו חלק ממבני ההתנחלות. אולם נכון ל-2015, הנושא עדיין מצוי במחלוקת משפטית, שכן ההבנה בין המתנחלים לבין השר אינה מעוגנת בחוק.
בגבעות הסמוכות נמצאים מאחזים שמשמשים את נוער הגבעות ומסייעים לבניית ההתנחלות, על המקום מפקחים מועצת יש"ע והמועצה האזורית שומרון.
ב-2015 התגוררו בהתנחלות כ-40 משפחות, ופועלת בה "ישיבת שירו למלך".
בשנת 2021 גרות בהתנחלות 70 משפחות, שרובן בבתי קבע. ההתנחלות מתפקדת כיישוב קהילתי. בהתנחלות יש בית כנסת, 2 גני ילדים, מעון, ספרייה וסניף של "בני עקיבא". חקלאים בני ההתנחלות מגדלים בה כרמי זיתים וענבים מהם מיוצרים שמן זית ויין.
תהליכי הסדרת היישוב.
ב-9 בינואר 2018 נרצח תושב ההתנחלות, הרב רזיאל שבח, בפיגוע ירי בצומת הכניסה ליישוב. הוא נקבר למחרת בבית עלמין שנחנך בהתנחלות.
בעקבות הפיגוע, ב-4 בפברואר 2018 החליטה ממשלת ישראל להסדיר את ההתנחלות באמצעות הגדרתה כהתנחלות חדשה או באמצעות הקמת התנחלות חדשה בסמוך לה. עם זאת, בדיון שנערך לקראת סוף שנת 2018 עלה כי ההחלטה לא קודמה בפועל מסיבות בירוקרטיות.
אירועים ביטחוניים ופינויים.